open-index/open-wikipedia-markdown huggingface dataset:
AJ Akuoko-Sarpong

**Nana Adjoa Akuoko-Sarpong** dem dey know am say AJ Akuoko-Sarpong for Ghanaian media personality for Citi FM den TV. Before she go join Citi TV for 2017 insyd, na she be presenter give EIB network wey she dey host "Tales from de Powder Room for GHOne TV.She be de daughter of Nana Kwame Akuoko-Sarpong, de paramount chief for  Agogo Traditional Area.

## Ein educational life
Akuoko-Sarpong attain ein Master's Degree for journalism insyd Ghana Institute of Journalism, wey she san pursue ein Degree for Political Science den Theatre Arts for de University of Ghana, Legon.

## Ein honors den awards
For early 2017 insyd, Elizabeth Sey Frances Hall wey dey University of Ghana, Legon honour Sarpong for ein work.

## References
Aba Andam

Professor **Aba A. Bentil Andam** (dem born am 1948) be Ghanaian particle physicist wey she san be Presido give de Ghana Academy of Arts den Sciences for 2017 to 2019. She be de first Ghanaian female physicist.

## Ein early life den education
Dem born Aba A. Bentil Andam for 1948 for  Ajumako Kokoben for Ghana insyd. She get ein secondary education for Mfantsiman Senior High School. She fini ein undergrad degree for University of Cape Coast wey dey Ghana (1969-1973), ⁣wey she san major physics den minor for mathematics. She further ein education for Britain wer she earn ein master's degree from University of Birmingham (1976-1977) den Ph.D for Durham University (1978-1981). For University of Cape Coast den Durham University, she pe she be de woman physicist den tym wey she dey der.

## Ein honour den recognition
She be fellow giv chao different scientific organizations such as; de World Innovation Foundation (from 2002), Ghana Academy of Arts and Sciences (from 2003), den de Institute of Physics (from 2004). Na she be de presido giv de Ghana Academy of Arts and Sciences (2017-2019), second woman wer chop dis position.

## Ein life matter
She marry Professor Kwesi Akwansah Andam wey be Civil Engineer, academician den former Vice Chancellor. Dem get four kiddies.
## References
Abdul-Aziz Ayaba Musah

**Abdul-Aziz Ayaba Musah** be Ghanaian politician den member of parliament for de Mion constituency. Dem elect am insyd 2020 parliamentary election, wey he cam turn de first MP to win for de New Patriotic Party insyd de Mion Constituency. 

## Ein early life den education
Dem born am 1 January 1986 wey he komot from Sang wey dey de Northern Region insyd, Ghana. He get ein SSSCE for 2005 insyd. For 2017 insyd, he get ein Post graduate certificate in Public Administration den for 2010 insyd he go get Degree in Economics. He has Master of Public Administration ( MPA) from GIMPA in 2022. He also has LLB from Kaaf University in 2025

## Ein career
He be national service personnel for de National Health Insurance Authority den later de administrator for de Local Government Service. He be de General Manager for Alhaj Musah Enterprise. He served as an administrator for 9 years at Local Government Service before joining politics in 2020. He resigned as a deputy director of administration in Asante Region in 2019. He has also run several businesses and a commercial farmer from 2005 till date 

### Political career
He be member for NPP den now be de MP for Mion Constituency. He win de seat plus 21,552 votes whilst Mohammed Abdul Aziz of de NDC get 14,158 votes. De capture of de seat by Abdul Aziz say make history for coz dat be de first time de NPP win de Mion Constituency for 28 years.

Insyd 2021, dem swear Abdul-Aziz plus Alexander Kwamena Afenyo-Markin, Johnson Kwaku Adu, Laadi Ayii Ayamba den Emmanuel Kwasi Bedzrah during de Extraordinary Session 2021 of de Parliament of de ECOWAS wey happen for Freetown insyd Sierra Leone.

### Committees
He be Member for de Special Budget Committee den member for de Employment, Social Welfare den State Enterprises Committee.

## Ein life matter
Abdul Aziz be Muslim.

## Philanthropy
Insyd 2020, ein give motorcycle to de Chief of Jagrido insyd de Northern Region for Ghana. He has changed a lot of lives through Youth and Women Empowerment Drive he started in 2019. He has done a lot for communities by providing rural electrification, school blocks , clinics etc 

## References
Abdul Manaf Nurudeen

**Abdul Manaf Nurudeen** (dem born am on 8 February 1999) be Ghanaian footballer wey dey play as goalkeeper for Belgian club K.A.S Eupen den de Ghana national team (Black Star).

## Ein club career
As Manaf Nurudeen be youth player, he join de Senegalese Aspire Academy.

For 2017 insyd, he sign give K.A.S Eupen for Belgium insyd. For 7 November 2020, he play ein first match give K.A.S Eupen as dem draw 1-1 plus Waasland-Beveren.

Manaf Nurudeen dey don goalkeeper helmet.

## International career
Manaf Nurudeen rep Ghana for de 2019 Africa U-20 Cup of Nations.

Dem first bell am come de Ghana national team for September 2021 for de World Cup qualifiers against Ethiopia den South Africa, wey he tap for bench for dis games.

Na Nurudeen dey part of de Ghana team for de 2021 Africa Cup of Nations wey dem komot for de group stage for de competition insyd. He catch ein first match as Ghana loss 3–0 friendly to Algeria for 5 January 2022. He make two saves for penalty shootouts wey help Ghana win Chile 3-1, as dem chop 3rd for Kirin Cup.

## Career statistics

: *For 1 July 2021*

## References
Abeka-Lapaz

**Abeka-Lapaz** be urban place for de Accra Metropolitan district insyd, district wey dey Greater Accra Region for Ghana insyd. E get market wey dem dey bell am Abeka market.

## References
Abena Appiah

**Evelyn Abena Akuaba Appiah** (dem born am 2 June 1993) be Ghanaian–American singer, model den beauty queen wey dem crown am as Queen Beauty Universe 2016 den Miss Grand International 2020. Dem appoint am as Miss Grand USA wey she be de first Black woman wey win Miss Grand International crown. She san represent Ghana for two of de Big Four international beauty pageants but she loss Miss Universe 2014 den Miss Earth 2019.

## Ein career
Abena san so be singer wey she release chaw singles, wey dey include  "Akomah" (2015), "Earth" (2019), "No Hit and Run" (2019) den "No More Hate" (2021). She job as model, wey she appear for music videos insyd give "Wake Up in the Sky" wey Bruno Mars sing am, Gucci Mane den Kodak Black, den "El Anillo" by Jennifer Lopez.

## Pageantry

### Placements

## References
2023 Vodafone Ghana Music Awards

Dem hold de **24th edition of de Vodafone Ghana Music Awards** for 6th May, 2023 insyd for Grand Arena of de Accra International Conference Centre (AICC) wey dey Accra so say dem go recognize artists dema works of de year wey dey unda review. Ebe TV3 wey broadcast am locally for Ghana insyd.

## Performances

## Presenters

* Berla Mundi
* James Gardiner
* Naa Ashorkor
* Fiifi Coleman
* Chrystal Kwame-Aryee

## Winners den nominees
Dis be de list of winners give de 2023 edition of de event.

## References
Abena Takyiwa

**Abena Takyiwa** (dem born am 25 December 1958) be Ghanaian politician den member of de first Parliament of de fourth Republic give Kwabre constituency wey dey Ashanti region.

## Ein early life den education
Dem born Abena for 25 December 1958 insyd for Kwabre wey dey Ashanti Region of Ghana. She get Diploma for Fashion Design den Catering insyd.

## Ein career
Abena be Printer den Fashion designer by profession. She be de Former member of parliament give de Kwabre constituency wey dey de Ashanti Region for Ghana.

## Ein life matter
Abena be Christian.

## References
Abigail Ashley

**Abigail Ashley** be Ghanaian TV, radio presenter, health advocate den de project leader give Behind My Smiles Foundation - non-governmental organization (NGO) wey dey focus for kidney health top. She san so be de author for de book "A Decade of My Life" Behind My Smiles.

## Ein education
Ashley attend de GH Fashion School for Accra insyd.

## Ein career
Ashley be de presenter den host give "My Health, My Life" for United Television Ghana top. She sanso be de host of *Mo Ho Y3* for Okay FM top.

### Discography
* *Aseda Ndwom* dey feature TMI

## Ein life matter
Dem diagnose am wey she survive chronic kidney disease stage after dem give am 5 years make she live. She undergo surgery for kidney transplant.

## Awards
Dem honor am for de 9th Edition of the 3G Awards for Bronx for New York for de USA insyd. Dem award am secof ein contributions towards individuals den ein campaigns for living healthy lives.

## References
Abirem (Ghana parliament constituency)

Na **Esther Obeng Dapaah** be member of parliament give de constituency. Dem elect am for New Patriotic Party (NPP) dema ticket top wey she win majority of 5,889 votes cam turn de MP. She represent de constituency for 4th Republic parliament insyd.

## Make you see dis one too

* List of Ghana Parliament constituencies

## References
Aboagye Brenya

**Aboagye Brenya** (1937/8 – September 30, 2021), wey dem know am as **King** or **Nana** be actor wey komot from Ghana. He san appear for ova 100 Ghanaian den Nigerian movies insyd wey dey include *Kumasi Yonkoo, Asem, Odasanii.* He shoot movies plus Agya Koo, Lil Win, Kwaku Manu, Mercy Aseidu, Bob Santo den Abusuapanin Judas den chao people.

## Ein career
Aboagye be actor for both Ghanaian den Nigerian movies insyd. He job for Kumasi Cultural Center. He get school wey dem dey bell am Kumasiman Preparatory School den Ohenenana Guest House wey dey Bohyen.

## Ein life matter
He marry plus nine kiddies.

## Ein filmography
* *Abro*
* *Kae Dabi*
* *Otan Hunu Kwah*
* *The Choice*
* *Remember Your Mother*
* *That Day*
* *Sika*
* *Okukuseku*
* *Kumasi Yonkoo*
* *Asem*
* *Adwen B*
* *Nyame Bekyere*
* *Odasanii*
* *Nipa Ye Bad*
* *District Colonial Court*

## Ein death den burial
He die 30 September 2021 for County Hospital wey dey Abrepo, Kumasi hin suburb for Ashanti region insyd. He chop 82 years. For March 2022 insyd, dem bury am for Abira insyd wey dey near Bonwire for de Ashanti Region insyd.

## References
Abuakwa North Municipal District

**Abuakwa North Municipal District** be one of de thirty-three districts wey dey Eastern Region for Ghana insyd. Na ebe originally den formerly part of de den-larger **East Akim District** for 1988 insyd, wey dem create am from de former **East Akim District Council**, till dem split off de northern part of the district wey dem create de **[[Abuakwa North Municipal District]]** for 1 June 2018 insyd; dat be say dem rename de remaining part as **Abuakwa South Municipal District**. De municipality dey de central part of Eastern Region wey Kukurantumi be ein capital town.

## References
Aburaso

**Aburaso** be town wey dey near Kumasi wey e san dey locate for de Kwadaso Municipality wey dey Ashanti Region for Ghana insyd. De current Assembly member give Aburaso be Emmanuel Nyanteng.

## Health

* Aburaso Methodist Hospital

## References
Accra High School

**Accra High School** be Senior High school wey dey Accra, Ghana for West Africa. Dem initially start as Boys School.

## Dema History
De late Rev. James Thomas Roberts be de Accra High School founder for 17 August 1923. Na school dey beach avenue for Aayalolo wey be suburb for Accra, Ghana. De school celebrate ein first anniversary for August 1924 insyd plus church service for Holy Trinity Cathedral, Accra wey ebe Anglican Bishop for  Accra, de late Dr. John Aglionby give de sermon dat day. Na de school den Church of England get good relationship. De school enter dema first candidates for "College of Preceptors", "Cambridge University", "De Royal Society of Arts and Pitman's Shorthand Examinations" wey edey United Kingdom for 1924 insyd. 1926, Most of dema pupils rep Junior Cambridge Examination wey dem pass. Dat same year, Mr. Frank Roberts, de eldest son of Rev. Roberts, join de school staff as he graduate plus "Bachelor of Arts" for United Kingdom. Ein hard work help de school Academics den Disciplinary standard for Accra. 1927, de late J.O. Ansah Johnson be de first student wey pass de Cambridge School Certificate Examination.

## Dema Clubs

* Interact
* Amnesty International
* Adinkra Drama Club
* Readers, Writers and Debaters Club
* Ghana Methodist Students Union(GHAMSU)
* National Union of Presbyterian Students(NUPS-G)
* Pentecost Students Association(PENSA)
* School Choir
* Regimental band
* Cadet

## References
Achiase

**Achiase** be town wey dey double as de district capital of Achiase District wey form out of de Birim South District for February 2019 insyd for Eastern Region of Ghana. Achiase san be Akim Achiase, Akyem Achiase anaa Akyem Akyease wey officially, most documents dey refer dis town as Akim-Achiase. For Google maps top, dem list am as Akyease. De Chief of Achiase (Achiasehene) be de 2nd In command give de Ninfa Division of de Akyem Abuakwa Traditional Area. De Achiasehene, Daasebre Gyenin Kantan II, dey play sam critical role traditionally wey dem label as *Takwa* wey dey mean say Military Intelligence Unit wey ein title be *Takwahene* for de Abuakwa Traditional Area insyd wey literally dey mean Intelligence Chief. Achiase san dey house sam Military Jungle Warfare Training School give de Ghana Military wey ename be Seth Anthony Barracks. Dis military school san dey offer trategic training so say ego corporate organisations wey dey seek ein services. Ova de years, multinationals like MTN dey plus de corporate bodies wey dem train for de facility insyd.

## References


## External links
* Achiase District Archived 2019-09-04
Achiase District

**[[Achiase]] District** be one of de thirty-three districts wey dey Eastern Region for Ghana insyd. Na ebe originally den formerly part of de den-larger den first **Birim South District** (wey Akim Oda be ein capital town) for 1988 inyd, wey dem create am from de former **Birim District** Council, till dem split off de southern part of de district wey dem create de **Birim South District** for 29 February 2008 insyd; dat be say dem rename de remaining part as **Birim Central Municipal District**, wey Akim Oda be ein capital town. However for 15 March 2018 insyd, till dem split off de eastern part of de district wey dem create **[[Achiase]]** **District**; dat be say dem rename de remaining part as **Birim South District**. De district assembly dey de southwest part of Eastern Region wey **[[Achiase]]** be ein capital town.

## Dema background
Oda towns wey dey de district insyd dey include Aperade, Akenkasu, Osorase, Akim Anyinam den Anamase among odas. Achiase District be relatively sam new district wey dey hia infrastructural development across all dema sectors. Akim Achiase be de main commercial Centre plus two major market days for every week insyd for every Tuesdays den Fridays. For such days top, de district capital dey get busy plus heavy trading primarily from traders wey dey across towns den villages for de district insyd den from nearby districts lyk Birim South, Birim Central den Asikuma-Odoben-Brakwa. De district currently get two senior high schools namely Achiase Senior High den Aperade Senior High. De district san get railway coverage from Achiase thru dey go Aperade but currently edey require investment secof de lines make idle for ova sam decade. De Ghana Armed Forces san get Jungle Warfare Training School for Achiase insyd wey dem dey bell am Seth Anthony Barracks as dem name am afta Major Seth Anthony, de first black African Soldier wey turn officer for de British Army insyd.   

## Make you see dis one too

* Achiase (District, Ghana) - Population Statistics, Charts, Map ...
* BusinessGhanaAchiaseDistrict Assembly highlightsachievements2020
* AllAfrica.comGhana: Newly Created Achiase District Inaugurated Feb 22, 2019

## References
Adaklu District

**Adaklu District** be one of de eighteen districts wey dey Volta Region, Ghana. Na e be part of den tyms Adaklu-Anyigbe District secof e bola for 13 August 2004, wey later dem tear part cam make Adaklu District for 28 June 2012, wey dem change de name of de part wey remain go Agotime-Ziope District (For Presido John Atta Mills ein tym). De district dey de central part for Volta Region wey Adaklu Waya be ein capital town. De Adaklu District be one of de Metropolitan, Municipal den District Assemblies (MMDAs) for Ghana. Ebe de Legislative Instrument (LI)2085 wey dem establish Adaklu. 

## Administration
De District Chief Executive wey head am, e be de Presido for Ghana wey e do aah e dey appoint dem after dem do consultation plus de local district assembly. De assembly get people wey dem elect. De Member of Parliament dey rep de district for parliament insyd.

## References
Adaklu Waya

**Adaklu Waya** be de capital town give Adaklu District, wey be one of de districts wey dey Volta Region, Ghana.

## Location
Adaklu Waya dey dey Volta Region insyd, wey be de district give de Adaklu towns.

## References
Adabokrom

**Adabokrom** be town insyd Western North Region of Ghana. Ebe de capital of Bia East. Adabokrom be de name de District capital for de Bia East District wey dem split am from Bia District insyd 2012. Adabokrom be about 250 km west of Kumasi. De town be noted for ein cocoa production.

## History
De settlement for Adabokrom begin insyd de twentieth century wey ebe cocoa industry wey drive am. According to oral histories, until cocoa Adabokrom be dense forest zone plus one hamlet.

## Geology
De soil insyd dis zone be mainly for dema ferric acrisols den dystricfluvisols type. Ferric acrisols dey cover about 98% of de District, wey edey supports dema cultivation of crops wey edey include cocoa, coffee, oil palm, plantain, cocoyam den cassava, den oda vegetables.

## Economy
Migrant cocoa farmers such as Asantes, Bonos, Kusasis, de Ahantas, Ewes, come settle for Adabokrom. About 70% of dema cocoa farms insyd de district dey belong to dema migrant community.

## Geography
Adabokrom Grotto dey for de town ein outskirts. Edey consists of small rocky peak plus natural formations den scenery. Edey serve as dema sacred religious worship centre for dema annual pilgrimage for de Catholic community. A natural spring dey insyd de midst of dema attractive rocks couples plus ein serene environment.

De Elluoe (Yam Festival) dem dey celebrate am insyd November–December by de Sefwi people. Edey symbolise dema first (minor) harvest for de new yam usually around July den August. As customs dey demand, dem prohibit dema chiefs make dem no chop dema new yam until dem do appropriate rituals.

Adabokrom vegetation be of de moist semi-deciduous (equatorial rain forest) ein type. De forest vegetation get ein own variety of tree species wey edey include wawa (Triplochitonselerexylon), mahogany (Khayainvorensis), esa (Celtis), ofram (Terminalia superba), edinam (Entandrophragmaivorensio), onyina (Ceiba petandra), kyenkyen (Antiaris Africana) den odum (Milicia exelsa).

## Festival
Lyk for all de oda communities wey dey within de Sefwi-Wiawso traditional area, de chiefs den de people of Sefwi Adabokrom dey celebrate de Alluolue Festival. Dis be festival wey dey mark event dat take place for dema past wey dem san dey give thanks for dema gods for de yam harvest.

## Economy
Farming: Dema primary occupation be farming, wey edey include cultivation of cash crops den food crops. De predominant cash crop grown insyd dis area be cocoa. De cocoa sector dey offers dem de biggest employment den income, wey esan dey employing about 80% of dema working population. Another important farming activity insyd dis area be livestock rearing.

Trading: Adabokrom no be commercial center. However, Thursdays be dema weekly market day for major towns such as : Kumasi, Dormaa Ahenkro, Mim Ahafo den oda places. Sake of dema poor nature of roads insyd Adabokrom den ein catchment areas, farmers dey find am difficult say dem dey transport dema produce go dema market center.

## Education
De notable educational institution wey dey for dis town insyd be de Adabokrom Community Senior high school.

## References
Adansi Asokwa District

**Adansi Asokwa District** be one of de forty-three districts wey dey Ashanti Region for Ghana insyd. At first na e be part of de then bigger  Adansi North District somewhere February 2004 there before dem separate de southeast part wey dem get opportunity create Adansi Asokwa District. E be 15 March 2018 wey dem create de Adansi Asokwa District wey dem name de remaining part of de district Adansi North. We go fi find de district assembly for de southern part for Ashanti Region insyd wey Adansi Asokwa be de district capital town.

## References

# Ghana: Administrative Division
# "District Leaders". *ghanadistricts.gov.gh*. Accra: Min of Local Government & Rural Dev. Retrieved 2 June 2021.
Adansi North District

**Adansi North District** be one of de forty-three (43) districts wey dey Ashanti Region, Ghana. Originally dem create am from two former districts for 17th February 2004. Adansi West District den Adansi East District; wey make de remaining part come join Obuasi Municipal District den Adansi South District respectively. For 15th March 2018, dem split de southeast part take create Adansi Asokwa District. De district dey de southern part of de Ashanti Region, wey Fomena be dema capital town

## Economy
Adansi North District get six natural forest reserves den Obuasi Gold Mine wey be de ninth (9th) gold mine wey bola for de planet top.

## Education
Adansi North District get 195 schools den 4 hospitals, Fomena get de district education office.

## Tourism
Dem get Kwapia shrine wey be major tourist attraction for de Adansi North District.

## References
Achimota Forest

**Achimota Forest Reserve** be forest wey dey Achimota for Okaikwei North Municipality for Greater Accra Region. E dey protection from people wey no get authorization like people wey dem poach, buildings wey dem dey do as house, hunting den shoppin malls from people dem persons. E be one of de green area for Accra as e dey help control carbon emission.

## History
Dem gazette de forest for 1930 insyd wey e get total size of 494.95 hectares. De size as e dey now for de forest reserve be 360 hectares. Dem establish de forest reserve wey dem establish create green buffer for Accra City de Achimota School. Chao of animals wey dey Accra zoo dem move go de forest reserve as dem build Presidential palace. For now now, e be managed by arboretum den Wildlife Rescue Center. Animals wey e dey der be pythons, camel, ostriches, hyenas, monkeys den odas you go see for de forest reserve insyd.

## Current

De Forestry Commission for Ghana plan say dem go change de forest reserve go do eco-tourism center, dem go name am "Accra Eco Park'. As dem go do de eco-park e go have watering points, salt licks, viewing platform, landscaping, veterinary, introduction for wildlife, biodiversity hotspots, camping sites, road network, ecolodges den fencing.

## Benefits

* Dem fi keep animal species den allow animals den birds be dema natural habitats insyd.
* Make revenue for tourism top
* Promote clean energy for human health den environmental quality.
* Promote species as dem no go extinction
* E go improve de air, water quality, richer terrestrial den aquatic habitat, cool air temperatures.
* E be place reservoir for medicinal plant such as de preservation of plants den herbs wey e get medical benefits.
* E go reduce radiation level as den go decrease green house gases.

## Controversy
For May 2022 insyd, den report say some parts for de forest insyd dem declassified as forest reserve meaning say eno be reserve. Samuel Abu Jinapor deny say de government gazzette an Executive Intrusment (E.I) wey approve de re-designation, en sale or develop de forest reserve. Some family wey dem bell Owoo Family dey claim say dem be de original owners as dem own de land de forest dey top. De time between 1921 den 1927, de colonial government get am for Achimota School. De statement de family release talk say dem no get any compensation as dem take am for 1927insyd. Dem also dey talk say dem no treat dem better koraa dem take de land.

## References
Adama Sulemana

**Adama Sulemana** be Ghanaian politician den member of parliament for de Tain constituency wey dey de Bono Region for Ghana.

## Ein life den education
Dem born Adama for 6 March 1978 wey he dey komot from Nsawkaw for de Bono Region insyd Ghana. He get ein BECE for 1989 insyd den 1992. He san plete ein SSSCE for 1995. He go on go do ein Bachelor of Education for Psychology insyd 2006 den he go do ein Master in Philosophy in Psychology for 2009 insyd.

## Ein career
Na Adama be de DCE give Tain District Assembly wey dey under de Ministry of Local Government wey he san be Health Teacher wey dey under de Ministry of Health.

### Ein political career
Adama be member of NDC den rydii he be de MP give Tain Constituency. He chop de parliamentary seat plus 20,374 votes wey be 45.4% of de total votes cast whilst de NPP parliamentary aspirant Gabriel Osei get 18,346 votes making 40.9%.

### Ein committees
Adama be member of de Standing Orders Committee den he sanso be member of de Communications Committee.

## Ein life matter
Adama be Christian.

## References
Adele people

De **Adele people** be ethnic group den tribe for de Ghanaian-Togo border area wey be indigenous to de Jasikan, Nkwanta South den Nkwanta North Districts for de Volta Region wey dey center around de towns of Dadiasi den Dutukpene for Ghana insyd den de Sotouboua Prefecture for de Centrale Region wey dey center around de towns of Assouma Kedeme den Tiefouma for Togo insyd. De Adele people be agriculturalists, primarily dem dey farm yams, cassava, plantain, beans, den rice.

## Demographics
1960 census estimate say 2,400 Adele people wey dey for Ghana insyd. Now nu, de tribe get 37,400 population size approximately. 

Oda cultural groups for Ghana-Togo border region insyd dey include de Atwode, Basari, Bimoba, Buems, Chokosi, Ewe, Guang, Konkomba, Kotokoli, den Likpe peoples.

## Language
De Adele language be one of de Ghana–Togo Mountain dema languages wey de Adele, Kunda, Animere, den Northern Ghanaian peoples dey speak.

## Adele Women
De Adele Women be agricultural group wey dey de Upper Volta region for Ghana. Dem dey practice subsistence farming wey Permaculture Network train dem for Permaculture insyd for Ghana insyd.
## References
Adjoa Bayor

**Adjoa Bayor** (dem born am 17 May 1979) be Ghanaian former footballer wey play as midfielder. Na she be captain give de Ghana women's national team.

## Ein international career
Na Bayor be part of de Ghana women's national football team for 1999 FIFA Women's World Cup insyd for United States.

## Ein career
Na she be member of de World All Stars team wey play against de China women's national football team for April 2007 insyd for Wuhan wey dey China.

She play give Ghatel Ladies for Accra, Ghana wey she san play give FC Indiana wey dey United States. Bayor join de team for 21 January 2009 insyd for FF USV Jena.

CAF select am for 2018 insyd say make she assist de Deputy Secretary, Anthony Baffoe for football den development insyd  so say dem go conduct de draw give Africa Women Cup of Nations.

## International
Na Adjoa Bayor be captain give de Ghana national team for World Cup for China for September 2007 insyd. Although Ghana no pass de group stage, Bayor score remarkable goal from sam free kick just outside Norway's penalty area as she face de wrong way as another player run up wey jump ova de ball, den she casually turn den shot.

## Titles
CAF vote give am as African Women Footballer of de Year for 2003 insyd wey na she dey contention for 2004 den 2006 insyd.

## Honors

* 2003 — African Women Player of de Year.

## References
Adjetey Anang

**Adjetey Anang** (dem born am 8 July 1973) be Ghanaian actor, he be famous as **"Pusher"**, name wey na he dey use for de television series *Things We Do for Love* insyd. He marry Elom wey dem born one kiddie. He feature for chaw Ghanaian movies insyd wey dey include *Deadly Voyage*, *A Sting in a Tale*, *The Perfect Picture* den others. He sanso feature for some Dutch movie wey dem dey call am *Slavery*.

## Ein educational life
Adjetey Anang go secondary school for Labone Senior High School den proceed go University of Ghana, wey he go study Fine Arts. He further go study ein masters for Dramatic Arts for Wits University wey dey Johannesburg.

## Ein career
Anang star for Ghanaian TV series Yolo insyd wey dey advice den direct de youth for adolescence, etc.

## Ein life matter
Anang marry Elom Anang wey dem get son.

## Ein filmography
* *Broken Heart* (1999)
* *Things We Do For Love* (2000)
* *Life and Living it (2009)*
* *The Perfect Picture* (2009)
* *A sting in a tale* (2009)
* *Adams Apples :The Family Ties* (2011)
* *Adams Apples :Musical Chairs* (2011)
* *Adams Apples :Torn* (2011)
* *Adam Apples :Twisted connections* (2011)
* *Adams Apples :Duplicity* (2011)
* *Adams Apples :Confessions* (2011)
* *Adams Apples :Showdown* (2011)
* *Adams Apples :Fight or Flight* (2012)
* *Adams Apples :New Beginnings* (2012)
* *Adams Apples :Rescue Mission* (2012)
* *The pledge :Ghana will not burn* (2012)
* *Potomanto* (2013)
* *Double Cross* (2014)
* *Devil in the Detail* (2014)
* *Kintampo* (2017)
* *Sink or Swim :The Perilous Journey* (2017)
* *Potomanto*
* My Very Ghanaian Wedding (2017)
* *Potato Potahto* (2017)
* *Keteke* (2017)
* *[[Sidechic Gang]]* (2018)
* Yolo
* *Sin City (2019)*
* *Sugar*
* *Gold Coast Lounge* (2019)
* *Citation* (2020)
* *Aloe Vera* (2020)
* *Our Jesus Story* (2020)
* ”Dede” (2021)

## Ein awards
Adjetey Anang chop chaw fans secof ein role for *Things We Do For Love* insyd. He sanso chop awards wey dey include An Arts Critique and Review Association of Ghana (ACRAG) Talent Award den Ghana Union of Theatre Societies (GUTS) Best Actor Award. Dem nominate am for de Best Supporting Actor category insyd for de 8th Africa Magic Viewers' Choice Awards insyd sake of ein role for *Gold Coast Lounge* insyd.

## References
African Airlines Association

De **African Airlines Association** (French: *Association des Compagnies Aériennes Africaines*), wey dem abbreviate am AFRAA be trade association give African airlines. Dem found AFRAA for Accra, Ghana in 1968, wey de headquarters dey Nairobi, Kenya. Dema main purpose be say dem go establish den facilitate cooperation between African airlines.

Dem form the African Airlines Association sekof historic developments den economic imperatives. For de early 1960s, bunch African countries get independence wey dem create dema national airlines. Bunch of dis airlines  join the International Air Transport Association

AFRAA begin for 1963 inside, secof bunch African airlines dey use de opportunity wey IATA dey give for dema Annual General Meeting (AGM), dem start dey hold consultation meeting before the IATA AGMs so say dem go discuss matters wey go interest African airlines den adopt dema position. Dis be the first step dem take to create de AFRAA. After de first step for Rome in 1963, den establishment happen for 1968 in Accra, wey dem get 14 founding members.

## AFRAA members
Any African Airline wey dey operate air services for de carriage of passengers den cargo wey dey meet de eligibility criteria fi apply for membership as Active anaa Associate member. De list wey dey follow be de current AFRAA members.

## References
African Economic Community

De **African Economic Community** (**AEC**) be organization of African Union states wey dem establish common grounds say dem go do mutual economic development among dema majority of African states. Dema goals dey include de creation of free trade areas, customs unions, a single market, a central bank, den common currency (see African Monetary Union) thus as dem establish an economic den monetary union.

## Pillars
Currently dem get multiple regional blocs insyd Africa, dem san know dem as Regional Economic Communities (RECs), many of which gey overlapping memberships. De RECs dey consist primarily of trade blocs den, in some cases, some political den military cooperation. Most of dese RECs form de "pillars" of AEC, plenty of dem san gey overlap for dema member states. Secof dis high proportion of overlap ebe likely say some states plus several memberships go eventually drop out of one or more RECs. Several of dese pillars san dey contain subgroups plus tighter customs den /or monetary unions for dema own:

Dese pillars den dema corresponding subgroups dey follow:

### Pillar membership

### Other blocs
Other African regional blocs no dey participate insyd de AEC framework (plenty of dem predate AEC), dem be:

* Greater Arab Free Trade Area (GAFTA) (an organization wey most Middle Eastern states, including dose outside Africa)
* Economic Community of the Great Lakes Countries (CEPGL)
* Indian Ocean Commission (COI)
* Liptako-Gourma Authority (LGA)
* Mano River Union (MRU)

Dema membership dey follow:

## Goals
De AEC dem found am through de Abuja Treaty wey dem sign insyd 1991 den enter into force insyd 1994 dey envision say dem go create insyd six stages:

# (complete am insyd 1999) Creation of regional blocs insyd regions wey such no dey exist
# (complete am insyd 2007) Strengthening dema intra-REC integration den inter-REC harmonisation
# (complete am insyd 2021) Establish free trade area den customs union insyd each regional bloc
# (dem go complete am insyd 2023) Establish continent-wide customs union (den san do free trade area)
# (dem go complete am insyd 2025) Establish continent-wide **African Common Market** (ACM)
# (dem go complete am insyd 2028) Establish continent-wide economic den monetary union (den san do currency union) den Parliament

:* End of all dema transition periods: 2034 at de latest

### Stages progress
*as of September 2007*

* Stage 1: **Complete am**, only Arab Maghreb Union members den Sahrawi Republic no dey participate. Somalia dey participate, buh dem no practical implement am yet.
* Stage 2: Steady progress, nothing factual dey for we to check.
* Stage 3:

## References
African Studies Centre Leiden

De **African Studies Centre** (Afrika-Studiecentrum) be scientific institute for Netherlands wey dey undertake social-science research for Africa top plus de aim say ego promote better understanding of historical, current den future social developments for Sub-Saharan Africa insyd. De centre be interfaculty institute of Leiden University. De present director since 2021 be Marleen Dekker. De institute dey locate for de Herta Mohr Building of Leiden University ein Faculty of Humanities.

## Library

De centre ein library dey consist of sam 100,000 books den about 2,000 journals (wey dey include electronic journals), government reports, brochures, African newspapers den about 2,500 documentaries den feature films for video den DVD top. Dem centre develop web service, *Connecting-Africa*, plus links go more dan 58,000 online articles about Africa. De library sanso get collection of archival material wey dey include archives of African government publications den number of personal archives.

## Publications

De centre dey publish extensively, samtyms for cooperation insyd plus publishers such as Brill Publishers wey dey Leiden. ASC publications dey include:
* *Africa Yearbook* (ISSN 1871-2525)
* *African studies abstracts online* (ISSN 1570-937X)
* *Kroniek van Afrika* (Chronicles of Africa, 1961-1975, ISSN 0023-4893)

## References
Afua Adwo Jectey Hesse

**Afua Adwo Jectey Hesse**, FRCSEd, FICS, FFGCS, FWACS, be Ghanaian surgeon den de first Ghanaian-trained female doctor wey be paediatric surgeon. For August 2010 insyd, na she be de first Ghanaian den second African wey dem elect as President give de Medical Women's International Association (MWIA).

## Ein selected publications
Afua Hesse write wey she contribute chapters give several important publications. She get ova thirty publications.

## Ein recognition
Afua Hesse get several appointments, positions den awards. For 2010 insyd, she receive de Millennium Excellence Award for Medical Leadership wey 2017 insyd, she win Glitz Africa Excellence for Health Award insyd.

## Ein life matter
Afua Hesse marry Adukwei Hesse, wey be Internal Medicine Specialist as well as Minister give de Presbyterian Church den Co-Founder give Accra College of Medicine wey dem get four kiddies.

## References
Agave people

De **Agave** (san be **Crophy**) be ethnic group wey dey Ghana, dem dey belong to de Ewe peoples. Dem dey mainly for de west of de Volta River den north of de Songhor Lagoon.

De Agave people be one of de largest Ewe subgroups. Dem dey live for de southern part of de Volta region for de republic of Ghana. Now nu, dem dey locate around de delta den estuary for de Volta River for both de east den de west banks. De Agave people get fifteen clans wey dem be traditionally ruled by paramount chief, wey warrior chiefs dey surround am.

Originally nu, na dem be part of de Agasuvi dynasty for de Adza Kingdom. Agave lead de breakaway faction thru chao places wey dey include Ngortsie, Tsevie, Gafe, Agavedzi, Tsiame, Klidziand, den finally Agave Fedome. Dem take de divine elephant Ivory Royal Stool comot from Adza to Agave wey be de soul of de Agave people.

De Agave(s) get specialize for riverine den wetland activity insyd. Dem dey share de same culture plus de Ewes for Togo den Dahomey. Agave-Afedume wey dey locate for island top srve as de spiritual den de ancestral home give de people of Agave. Sogakofe be one of de main commercial town give de Agave people. Dabala wey be about 35 kilometers from Sogakope dey serve as de traditional head give de Kingdom of Agave. De Overlord of Agave dey for Dabala insyd. De original land space of de Agave people dey span from dema current settlements wey dey share boundaries plus Avenors all de way to Ningo wey dey include de Songor Lagoon. Dat de explain why dem get multiplicity of tribes for Ada-Foah insyd now. One of de most popular festival be Dzawuwu Festival wey dem dey do am annually for February insyd. E be festival for cleansing. De Agave spread go cover places like Adidome, Mafi, Battor, Mepe, Aveyime etc. Dem know de Agave for dema bravery for past till now. Kpotsonu wey be one of de villages wey dem get shrine wey warrior like Gati comot from de Tsiela clan live.

## References
Agnes Asangalisa Chigabatia

**Agnes Asangalisa Chigabatia** (dem born am October 20, 1956, die January 09, 2024) be Ghanaian female politician den former member of parliament give Builsa North Constituency.

## Ein early life den education
Dem born Agnes Chigabatia for 20 October 1956 for Chuchuliga for de Upper East Region for Ghana insyd. She acquire ein middle school education for Adda Middle School for Navrongo insyd den Ayieta Middle School for Sandema insyd. Later nu Agnes get ein secondary school education for St. Francis Girls' Senior High School, Jirapa. She further ein education for de Accra Polytechnic wey she acquire Advance Level for Catering Certificate insyd.

## Ein career
Chigabatia be caterer by profession.

## Ein political life
Agnes Chigabatia contest for de 2004 parliamentary elections for New Patriotic Party dema ticket wey she win. She win plus total vote 6,160 wey dey represent 33.70%. She serve for period of four years (7 January 2005 go 7 January 2009). Within dat same period, na Agnes san be de Deputy Minister give Upper East Region. Agnes lose ein position as member of parliament for de 2008 election wey ebe Timothy Awotiirim Ataboadey wey win am. 

## Elections
Dem  elect Chigabatia as de member of parliament give de Builsa North constituency of de Upper East Region of Ghana for de first tym for de 2004 Ghanaian general elections insyd. She win for New Patriotic Party dema ticket top. Na ein constituency be part of de 2 parliamentary seats out of 13 seats wey New Patriotic Party win for dat election insyd give de Upper East Region. De New Patriotic Party win majority total of 128 parliamentary seats out of 230 seats. Dem elect am plus 6,160 votes out of 18,273 total valid votes cast. Na ebe equivalent to 33.7% of total valid votes cast. Dem elect am ova Thomas Akum-Yong wey be Peoples’ National Convention member, Awontiirim Ataboadey Timothy wey be National Democratic Congress member den Abaayiak Ayulim Grace wey be Convention People's Party member. Dem obtain 5,657, 6,147 den 309 votes respectively out of de total valid votes cast. Na dem be equivalent to 31%, 33.6% den 1.7% respectively of total valid votes cast. 

## Ein life matter
Chigabatia be Christian.

## References
Agona Senior High Technical School

**Agona Senior High Technical School** be public school wey dey Agona for Ashanti Region for Ghana insyd.

## References
Agortime-Kpetoe

**Agortime-Kpetoe** (dem sanso bell am **Kpetoe**) be small town wey e be de capital town give Adaklu-Anyigbe District, e be sum district for Volta Region, Ghana insyd. Currently edey de Agortime-Ziope District insyd wey dem know de town for ein cross-border trades den kente culture.

## Infrastructure
De town get bridge dem dey bell de Kpetoe Bridge den river dem dey bell River Tordze wey dey get ein source from Hanyigbatodzi wey dey Togo. 

De town get market dem dey bell de Kpetoe Market.

## Location
Agortime-Kpetoe dey lyk 23 kilometers south east of Ho, de regional capital.

## Reference
Africover

**Africover** be sam United Nations project wey dey collect den collate geographical information for Africa top plus satellites. Edey gather data for areas like land usage, climate conditions top wey esan dey locate natural resources. One major usage of dis system dey say ego provide flood warnings go governments den NGOs, wey dey pass de information give farmers.

## References
*Studies in International Relations*. Pulse Publications. p. 25. ISBN 0-948766-97-2.

## External links

* Africover
African Union Passport

De **African Union Passport** be common passport document wey dem dey do say say e go replace de ones wey de countries for de Africa Union dey give wey e saa dey make de people wey dey hold am no go need any visa biaa if dem dey wan go any of de 55 countries wey dey Africa. Dem launch am for 17th July, 2016, for de Ordinary Session of de African Union wey go on for Kigali, Rwanda, ebe de Rwandan Presido Paul Kagame den de late Chadian Presido Idriss Déby. By June 2018 dem plan say dem go roll out de passports den ready for use for every border by 2020, but dem delay de roll out till 2021.

## Types
Dem get three types of de African Union passport wey dem go give out:

**Ordinary passport**

Dem dey issue dis passport give citizens, wey dey wan travel occasionally lyk vacations den business trips 

**Official/Service passport** 

Dem dey give dis passport to officials wey dey job for government institutions wey go travel for official business. 

**Diplomatic passport** 

Dem dey give diplomats den consuls for work related travels plus de people dependents on dem 

**Temporary passport** 

Dis passport be give citizens wey dey travel or natives of African countries who no fit get dema passports secof some reasons such as robbery, theft anaa accidents. Edey last for 6 months to year  

## Design
Dem write for Arabic, English, French, Portuguese den Swahili for de passport insyd. De Africa Union anthem lyrics dey dey page after de bio page.

## References
Agotime-Ziope District

**Agotime-Ziope District** be one of de eighteen districts wey dey Volta Region, Ghana, Na ebe part of den tyms **Adaklu-Anyigbe District** secof e bola for 13 August 2004, wey later dem tear part cam make **Adaklu District** for 28 June 2012, wey dem change de name of de part wey remain go Agotime-Ziope District (For Presido John Atta Mills e tym). De district dey de central part for Volta Region wey Agotime-Kpetoe be ein capital town.

## References
Agricultural Food and Allied Democratic Workers Union

De **Agricultural Food and Allied Democratic Workers Union** (**AFADWU**) be trade union wey dey represent food processing workers for South Africa insyd.

Dem form de union for 2016 insyd afta de dismissal of sam army of worker leaders, shop stewards den officials by de Food den Allied Workers Union (FAWU). FAWU san disaffiliate dema body from de Congress of South African Trade Unions (COSATU).

AFADWU be sam association of employees wey dema principal purpose be say dem go regulate relations between employees den employers, wey dey include any employers' organisations. For 17th of April 2018 insyd, dem legally register AFADWU plus de Department of Employment den Labour for terms of de Labour Relations Act No 66 of 1995 as amended.

For 2018 insyd, dem accept AFADWU as affiliate of COSATU.

## Dema Leadership

### 2020 (Current Officeholders)

#### Dema Current National Office Bearers

#### Dema Current Provincial Secretaries
Eastern Cape: Victor Mbaza | Free State: Thulani Klass | Gauteng: Lucas Mbambo | KwaZulu-Natal: Mtokhona Ngcobo | Limpopo: Jan Maifala | Mpumalanga: Elias Mgwenya | Western Cape: Michael Helu 

### 2018 (Previous Officeholders)

#### Dema Previous National Office Bearers

## Dema Campaigns
**Dema Buy Local Campaign**

AFADWU, de FairPlay Movement, Proudly South African den oda trade unions launch sam campaign so say ego promote de consumption of local chicken.

## References
Agyamasu

**Agyamasu** be community wey dey Bekwai District for Ashanti Region of Ghana insyd.

## Institution
* Agyamasu Municipal JHS

## References
Ahafo Ano North Municipal District

**Ahafo Ano North Municipal District** be one of de forty-three districts for Ashanti Region insyd, Ghana. Originally, dem create am as ordinary district assembly for 1988 insyd as **Ahafo Ano North District**, wey dem create from de former **Ahafo Ano District** Council; til say dem elevate am go municipal district assembly status wey now ecome turn **Ahafo Ano North Municipal District** for  November 2017 insyd (effectively 15 March 2018). De municipality dey de western part of Ashanti Region insyd wey e get Tepa as ein capital town.

## Geography
Ahafo Ano North Municipal District be mostly base for rainforests.

## Economy
About 85% of de working population be farmers wey e be one of de most important cocoa growing districts for Ghana.

## Health
De municipal one major health facility per, de District Hospital for Tepa, den four smaller health service stations. Der be little proper sanitation.

## Transport
Like bunch of Ghana, de roads hie be largely untarred (plus de exception of de main road).
## References
Ahanta people

De **Ahanta/Ayinda** be Akan people wey dey live north den east for de Nzema. Dem know Ahanta land historically as one of de richest areas for de coast of what now be Ghana.

De Ahanta land dey span from Beposo go Ankobra what now be de Western Region for de Republic of Ghana, e be regional power wey dey de form of confederacy of chiefdoms wey come in early contact plus de European nations wey settle for de Gold Coast top for de purpose of trade.
## Etymology
Dem derive de name "Ahanta" from *nta*, Akan for "de twins".

## Culture
De Ahanta people dey celebrate de Kundum festival. Kundum be harvest festival wey dey involve dancing, drumming den feasting. Na e be religious festival wey dem dey use to expel evil spirits komot de town. Now nu, dem dey celebrate Kundum so say dem go preserve de culture of de Ahanta people den neighboring Nzema. Na de festival be one month long, but dem condense am to eight days.

Ahantas dey practise traditional African religion, Christianity, den Islam to sam lesser extent.

## Notable people

* Ebo Quagraine, Real Estate Investor, Mentor, Coach den Co-Founder of Propertyzz.com
* Nana Kobina Nketsia IV, first African vice chancellor of University of Ghana.
* John Canoe, Junkanoo festival wey dem dey celebrate for de Caribbean insyd, den North Caroline for ein honour.
* Otumfour Badu Bonsu II, Ahanta King

## References
Air Botswana Employees' Union

De **Air Botswana Employees' Union** (ABEU) be one of de affiliates give de Botswana Federation of Trade Union wey dey Botswana.

## References

* ICTUR, ed. (2005). *Trade Unions of the World* (6th ed.). London, UK: John Harper Publishing. ISBN <bdi>0-9543811-5-7</bdi>.